stanford-oval/wikipedia huggingface dataset:
הומור בריטי
תמות בולטות > סאטירה

דוגמאות בולטות לשימוש בסאטירה בהומור הבריטי:
"Private Eye" - דו-שבועון סאטירי (1961–1961).
"מבט הפוך" - תוכנית מערכונים בריטית ששודרה בערוץ BBC2 משנת 1979 ועד 1982, אשר תרמה להשקת הקריירה של רואן אטקינסון.
"כן, אדוני ראש הממשלה" - קומדיית מצבים סאטירית בריטית זוכת פרס באפט"א, שנכתבה על ידי אנתוני ג'יי וג'ונתן לין, ושודרה לראשונה בטלוויזיה וברדיו על ידי ה-BBC בין השנים 1980 ל-1984. סאטירה על הפוליטיקה הבריטית, על ה-Deep state ועל הבירוקרטיה בשירות המדינה.
"כן, אדוני השר" - סאטירה על פוליטיקה, שירות המדינה ובירוקרטיה. הסדרה, זוכת פרס באפט"א, נכתבה על ידי אנתוני ג'יי וג'ונתן לין, ושודרה לראשונה בטלוויזיה וברדיו על ידי ה-BBC בין השנים 1980 ל-1984.
"Spitting Image" - סדרת טלוויזיה סאטירית בריטית ששודרה בשנים 1984–1996 בהפקת חברת ITV. הדמויות בסדרה היו כולן בובות עשויות לטקס מוקצף, בדמויות קריקטוריות של פוליטיקאים בריטים ובינלאומיים, עם דיבוב וחיקויים של שחקנים.
תמות בולטות > אבסורד וסוריאליזם

דוגמאות בולטות לשימוש באבסורד וסוריאליזם בהומור הבריטי:
"מונטי פייתון" - הרכב של שישה קומיקאים בריטים שיצר תוכנית טלוויזיה ומספר סרטים קומיים משנת 1969 ועד שנות ה-80. הסרטים והמערכונים שיצרה החבורה היו אחת מאבני הדרך החשובות בתולדות הקומדיה, ורבים רואים בחברי הקבוצה את אבות הקומדיה המודרנית.
"מדריך הטרמפיסט לגלקסיה" - סדרת מדע בדיוני קומית שנוצרה על ידי הסופר האנגלי דאגלס אדמס. בתחילה הופקה תסכית קומית לרדיו אשר שודרה בערוץ BBC 4 בשנת 1978. לאורך השנים זכתה התוכנית למספר עיבודים שונים, כולל מופעי במה, ספרים, ספרי קומיקס, סדרת טלוויזיה, משחק וידאו, וסרט עלילתי.
"ננס אדום" - סדרת קומדיה-מדע בדיוני בריטית אשר נכתבה על ידי גרנט ניילור (שם עט משותף שהגו צמד הכותבים רוב גרנט ודאג ניילור). הסדרה רצה במשך שמונה עונות וזכתה למעמד של סדרת קאלט.
תמות בולטות > הומור הטמון בחיי היומיום

דוגמאות בולטות לשימוש בהומור הטמון בחיי היומיום (שלא בהכרח ניכרים עבור הדמויות עצמן) בהומור הבריטי:
"על שוטים ואנשים" - קומדיית מצבים בריטית שיצר וכתב ג'ון סאליבן. בין השנים 1981–1991 שודרו בערוץ BBC One בבריטניה שבע עונות של הסדרה, וכן 16 פרקי ספיישל לחג המולד, ששודרו עד שנת 2003.
"I'm Alan Partridge" (אנ') - קומדיית מצבים בריטית בהפקת ה-BBC בכיכובו של סטיב קוגן. תסריט הסדרה נכתב על ידי סטיב קוגן, פיטר באנהאם, וארמנדו ינאוצ'י. התוכנית שודרה במקור בין השנים 1997–2002.
"המשרד" - קומדיית מצבים מוקומנטרית בריטית אשר נוצרה, נכתבה ובוימה על ידי ריקי ג'רווייס וסטיבן מרצ'נט. הסדרה הופקה במקור בבריטניה לערוץ BBC2 בין השנים 2001 ל-2003. בעקבות הצלחתה של הסדרה נוצרו לה גרסה אמריקאית, גרסה צרפתית, גרסה גרמנית ואף גרסה ישראלית.
"Spaced" (אנ') - קומדיית מצבים בריטית שנוצרה, נכתבה, ואשר מככבים בה סיימון פג וג'סיקה סטיבנסון. העונה הראשונה של הסדרה שודרה בערוץ 4 הבריטי בשנת 1999, והעונה השנייה של הסדרה שודרה במהלך 2001. הסיטקום עוסק בחיי היומיום של שתי בני עשרים פלוס בלונדון, ומשלב אלמנטים של סוריאליזם ואבסורד.
"פיפ שואו" - סדרת קומדיית מצבים בריטית עטורת פרסים ששודרה בשנים 2003 עד 2015. בסדרה מככבים צמד הקומיקאים הבריטים דייוויד מיטשל ורוברט ווב. הסדרה עוקבת אחר חייהם של מארק (מיטשל) וג'רמי (ווב), שני בחורים רווקים ומתוסכלים מינית בסוף שנות העשרים לחייהם אשר חולקים דירה בדרום לונדון.
"קרועים" - קומדיית מצבים בריטית ששודרה במשך שלוש עונות החל מ-2008 בערוץ הטלוויזיה הבריטי E4 ונכתבה בידי דיימון ביסלי ואיאן מוריס. הסדרה עוקבת אחר חייו של ויל מק'נזי, נער מהפרברים באנגליה ושלושת חבריו.
"הכומר מדיבלי" - קומדיית מצבים בריטית ששודרה לראשונה בערוץ BBC One בין השנים 1994 עד 1998. עלילת הסדרה מתרחשת בעיירה בדיונית בשם דיבלי בה ממונה אישה לתפקיד הכומר בעקבות השינויים בכנסייה האנגליקנית שאפשרה הסמכה של נשים לכמורה.
תמות בולטות > מערכת המעמדות הבריטית

דוגמאות בולטות לתכנים הממוקדמים במערכת המעמדות הבריטית בהומור הבריטי:
"ג'יבס וְווּסטר" - סדרת ספרים מאת פ. ג'. וודהאוס אשר בהמשך קיבלה עיבוד טלוויזיוני כסיטקום בכיכובם של סטיבן פריי ויו לורי. סדרת הטלוויזיה הופקה ביו השנים 1990 עד 1993 עבור רשת השידור הבריטית גרנדה.
"המלון של פולטי" - קומדיית מצבים בריטית שהופקה על ידי רשת BBC בשנים 1975 עד 1979. הסדרה נכתבה על ידי ג'ון קליז וקוני בות', שגם מככבים בה.
"מה יגידו השכנים?" - קומדיית מצבים בריטית שהופקה על ידי רשת BBC בשנים 1990 עד 1995. הדמות המרכזית היא הייסינת' באקט (פטרישה ראוטלדג'), אישה אקסצנטרית וסנובית ממעמד הביניים. עלילת הסדרה עוקבת אחר ניסיונותיה של הייסינת' להוכיח את עליונותה החברתית, ולהתיידד או להתחבב על אנשים שונים אשר לדעתה משתייכים למעמד הגבוה. ניסיונותיה נכשלים תמיד בסופו של דבר, לרוב לאחר הופעתם של בני משפחתה המורחבת, אשר משתייכים למעמד הנמוך, ואשר אותם היא מנסה נואשות להסתיר.
"פשוט נהדרת" - קומדיית מצבים בריטית עטורת פרסים שהופקה על ידי ה-BBC בין השנים 1992 ל-2012. הסדרה נוצרה על ידי הקומיקאית ג'ניפר סונדרס אשר גם מככבת בסדרה בתפקיד אחת הדמויות הראשיות.
"האצילות מחייבת" - קומדיית מצבים בריטית בהפקת ה-BBC ששודרה במקור בין השנים 1979 ל-1981. הסדרה עסקה בין היתר בסנוביזם שכרוך במערכת המעמדות הבריטית ובשנאת הזרים הקיימת, בנוסף לתפקיד של מעמד האצולה בחברה הבריטית.
"הפתן השחור" - קומדיית מצבים שהופקה על ידי ה-BBC. הסדרה כוללת 24 פרקים בני חצי שעה ששודרו במקור בשנים 1983–1989 ושלושה פרקים מיוחדים (ספיישלים) ששודרו בשנים 1988 ו-2000 ותשע הופעות נוספות. הסדרה נוצרה על ידי ריצ'רד קרטיס ורואן אטקינסון. התוכנית ממוקדת בעלילותיו של האנטי-גיבור הציני והשנון אדמונד בלקאדר (אותו מגלם רואן אטקינסון).
"כן, אדוני השר" (ראו תיאור לעיל)
"ננס אדום" (ראו תיאור לעיל)
"מישהו מטפל בך?" - קומדיית מצבים בריטית ששודרה במקור בין השנים 1972 עד 1985. עלילת הסדרה מתרחשת בקומת הבגדים וההלבשה התחתונה בחנות כלבו בריטית. כפארודיה על מערכת המעמדות הנוקשה בבריטניה, דמויות הסדרה פונות זו לזו בשמות משפחותיהן, גם לאחר שעות העבודה.
תמות בולטות > נוכלים חביבים

תכנים בריטים רבים ממוקדות בדמויות סוררות אך אהובות, אשר לרוב ממעמד הפועלים המרושש, אשר מנסים 'לרמות את המערכת' על מנת להיטיב עם עצמם. להלן מספר דוגמאות בולטות בהומור הבריטי לתכנים הממוקדים באספקט זה:
"על שוטים ואנשים", סדרות טלוויזיה קומיות (1981–2003) בכיכובו של דייוויד ג'ייסון כדל טרוטר.
"הפתן השחור" (ראו תיאור לעיל)
"ננס אדום" (ראו תיאור לעיל)
תמות בולטות > מצבים מביכים כתוצאה ממחסור בכישורים חברתיים

דוגמאות בולטות לתכנים בהומור הבריטי הממוקדמים במצבים מביכים כתוצאה ממחסור בכישורים חברתיים:
"מיסטר בין" - סדרת טלוויזיה קומית בכיכובו של רואן אטקינסון. התוכנית מתמקדת בעלילותיו של מר בין, דמות אקסצנטרית, ילדותית ומיזנתרופית. פרק טיפוסי בתוכנית מורכב משלושה מערכונים שונים, המציגים את בין בסיטואציות יומיומיות שגרתיות, אלא שבין הופך אותן למצבי ביש שמהם הוא נחלץ בדרכים יצירתיות ומשעשעות אך בלתי יעילות.
"המשרד" - סדרות טלוויזיה קומיות בכיכובו של ריקי ג'רווייס
"I'm Alan Partridge" - (ראו תיאור לעיל)
"Extras" (אנ') - סיטקום בריטי העוסק בניצבים העובדים בסדרות טלוויזיה, בסרטי קולנוע ובהצגות תיאטרון. הסדרה הופקה במשותף על ידי BBC ו-HBO והיא נוצרה, נכתבה ובוימה על ידי ריקי ג'רווייס וסטיבן מרצ'נט, אשר גם מככבים בסדרה.
"פיפ שואו" (ראו תיאור לעיל)
"קרועים" - קומדיית מצבים בריטית ששודרה בשנים 2008–2010 בערוץ הטלוויזיה הבריטי E4. הסדרה נכתבה על ידי דיימון ביסלי ואיאן מוריס. הסדרה עוסקת בחייו של ויל מק'נזי, נער מהפרברים באנגליה ושלושת חבריו.
"דרק" - דרמה קומית בריטית שהפקתה החלה בשנת 2012 ואשר עדיין מופקת עד היום. הסדרה נכתבה ובוימה על ידי ריקי ג'רווייס שגם מגלם את התפקיד הראשי בה.
תמות בולטות > סטראוטיפים המיוחסים לעמים אחרים

דוגמאות בולטות לתכנים בהומור הבריטי הממוקדמים במצבים מביכים כתוצאה ממחסור בכישורים חברתיים:
"אלו אלו" - על אף שעלילת התוכנית מתרחשת בצרפת במהלך מלחמת העולם השנייה, הדמויות הלא אנגליות דברות באנגלית במבטא צרפתי או גרמני מוגזם, כאשר לכך אורך הסדרה משולב הומור רב אודות הסטריאוטיפים הבריטיים והסטריאוטיפים של העמים האחרים.
"ננס אדום" - גם בסדרה זו משולב הומר רב על הסטראוטיפים של העמים השונים ברחבי הממלכה המאוחדת, ונעשה שימוש במבטאים ודיאלקט אזוריים שונים.
בעוד שבעבר בדיחות גזעניות היו חלק מההומור הבריטי, כיום הן נחשבות מקוממות בעיני מרבית הבריטים. משנות ה-70 של המאה ה-20, כאשר תכנים קומיים עוסקים בגזענות הדבר נעשה לרוב מתוך ביקורת ולא מתוך אהדה.
הסדרות "Love Thy Neighbour" (אנ') ו-"Till Death Us Do Part" (אנ') היו שתיהן סדרות שעסקו בסוגיות אלה בתקופה בה הגיע גל הגירה גדול לתחומי הממלכה המאוחדת. בעוד שבסדרה "המלון של פולטי" בעל המלון הבריטי התייחס באופן מבזה למלצר הספרדי מנואל, המטרה לכך הייתה להדגיש עד כמה הוא חסר סובלנות כלפי אנשים אשר שונים ממנו וחלילה לא ליצור אהדה לאנשים שבוחרים להתנהג באופן זה.
תמות בולטות > בריונות וסרקזם קשה

"הפתן השחור" - אדמונד בלאקדר נוהג באופן תדיר להתייחס בבריונות ובאופן סרקסטי לעוזר שלו בלדריק.
"המלון של פולטי" - בזיל פולטי נוהג באופן תדיר להתייחס בבריונות ובאופן סרקסטי למנואל ,המלצר הראשי במלון .
"המופע של ריקי גרוויס" (אנ') - לאורך כל הסדרה סטיבן מרצ'נט וריקי גרוויס נוהגים ללעוג באופן תדיר לתפיסת העולם הייחודית של קארל פילקינגטון על החיים.
תמות בולטות > פרודיות על סטריאוטיפים בריטיים

דוגמאות בולטות לתכנים בהומור הבריטי הממוקדמים בפרודיות על סטריאוטיפים בריטים:
"הממלכה הקטנה" - סדרת טלוויזיה קומית הבנויה ממערכונים ששודרה בשנים 2003–2006 בהפקת ה-BBC. יוצרי הסדרה וכותבי המערכונים הם מאט לוקאס ודייוויד ואליאמס, והם גם השחקנים הראשיים.
"הפתן השחור" (ראו תיאור לעיל)
"מונטי פייתון" (ראו תיאור לעיל)
"עלי ג'י" - דמות בדיונית סאטירית אותה מבצע הקומיקאי הבריטי סאשה ברון כהן. בין השנים 2000 עד 2004 כיכבה הדמות בתוכנית "המופע של עלי ג'י" בערוץ 4 הבריטי בה עלי ג'י ניהל ראיונות קומיים באולפן ויצא לכתבות שטח. הוא הצליח לגרום למרואיינים רבים לגלות דעות ורגשות שבדרך כלל מוסתרים, בהם אנטישמיות, הומופוביה, שנאת נשים, עודף תקינות פוליטית, צביעות ועוד. בשנת 2002 הופקה גם סרט באורך המלא בו מככבת הדמות עלי ג'י (אנ').
תמות בולטות > חיבה לאקסצנטריות

דוגמאות בולטות לתכנים בהומור הבריטי הממוקדמים בחיבה לאקסצנטריות:
סרטי האנימציה של וולאס וגרומיט
"מורקמב ווייז" - מופע קומי בכיכובם של אריק מורקמב וארני וייז.
"הכומר מדיבלי" (ראו תיאור לעיל)
"Qi" - שעשועון טלוויזיה בריטי המשודר ברשת ה-BBC החל משנת 2003 בו בפאנל, אשר מורכב מארבעה ידוענים, המשתתפים מקבלים נקודות על היותם די מקוריים, בעוד שהמשתתפים מאבדים נקודות אם הם מציינים תפיסות שגויות נפוצות.
ראו גם

לשון המעטה
אירוניה
שעשועי לשון
קומדיה
איגיון
הערות שוליים

↑  Black Humour in British Advertisement By Claudia Felsch, Publisher GRIN Verlag, 2007 ISBN 3-638-79675-2. Accessed August 2011
| --- | --- |
בקרת זהויות :  NLI: 987007548105205171  LCCN: sh85043984 
דמותה של מרגרט ת'אצ'ר בסדרה הסאטירית Spitting Image
ארבעה מחברי הרכב מונטי פייתון
דאגלס אדמס, יוצר סדרת מדריך הטרמפיסט לגלקסיה
מיסטר בין
עלי ג'י
כלי צלילה בלתי מאויש

כצב"ם בשימוש הצי האמריקאי.
כלי צלילה בלתי מאויש (בראשי תיבות: כצב"ם) הוא כלי צלילה קטן שמש לרוב למטרות צבאיות או מחקריות, שעליו מולבשות יכולות ניווט, תקשורת ותקיפה או לחלופין עצמאי מחקר. הכלי נע מתחת למים, ומונחה על-ידי מפעילה מרחוק או לחלופין מקבל הנחיות מראש מראש.
סוגי כצב"ם > צבאי

הכצב"ם הצבאי לרוב נושא חימוש טורפדו קטן שעליו מולבשות יכולות ניווט, תקשורת ותקיפה, או משמש בעצמו כחימוש משוטט, ובכוח להסב נזק רב למטרה בה הוגדר לפגוע. ועקב עלויות נמוכות ודרך התפעול הקלה שלו זה משמש גם ארגוני טרור כמו מקבילות הכטב"ם. כצב"ם מסוג זה הינו אמצעי לחימה חדש יחסית ונהפך להיות נפוץ רק בשנות ה-90 אודות להתקדמות הטכנולוגיה בתחומים שונים הוזלת העלויות.
לצד כצב"ם צבאי חמוש ניתן למצוא גם סוגים כצב"ם לצורכי ביון וסייבר.
סוגי כצב"ם > מחקר

כצב"ם המשמש לצורך מחקר נפוץ החל משנות השישים, אבל השימוש בו היה מועט מאותם הסיבות המוזכרות קודם. כצב"ם מחקר משתמש בדרך כלל לצורכי איתור, הצלה או מחקר, והציוד שלו יהיה בהתאם למשימה. כמו כן ניתן למצוא סוג זה של כצב"ם גם בשירות אזרחי, ולפעמים גם צבאי.
שימוש בכצב"ם > מלחמת חרבות ברזל

על פי פרסום של צה"ל, נעשה שימוש בכצב"ם ברצועת עזה נגד חיל הים הישראלי, שפיתח טכנולוגיות לזיהויו ולהתמודדות עם האיום הנשקף ממנו, בשילוב של מודיעין מקדים המסייע לאתר את הכצב"ם ולפעול לסיכולו.
ב-2023 ערכה התעשייה האווירית תרגיל משותף עם צבאות נאט"ו בו הופעל הכצב"ם של אלתא - קיסרון.
שימוש בכצב"ם > רוסיה

רוסיה פיתחה כצב"ם בשם פוסידון (ברוסית: "Посейдон", קוד דיווח נאט"ו: "Kanyon"), שהוא כצב"ם דמוי טורפדו. משימתו העיקרית היא נשיאת ראשי נפץ גרעיניים לחופי אויב והבטחת נזק בלתי הפיך לערי החוף של המדינה על ידי יצירת אזורי ענק של זיהום רדיואקטיבי, צונאמי ותוצאות הרסניות אחרות של פיצוץ גרעיני רב עוצמה.
היסטוריה ופיתוח

עם התקדמות הטכנולוגיה החל מהמאה ה-21 בתחומים הסובבים את נושא הכצב"ם ולאור חשיבותו הצבאים בסכסוכים עתידיים מדינות רבות בעלות כושר תעשייתי החלו מקדמות תחום זה שעתיד לעלות בחשיבות. ובין המדינות המובילות ניתן לציין את: דרום קוריאה, סין, רוסיה, גרמניה. איטליה, צרפת, בריטניה, שוודיה וארצות הברית.
היסטוריה ופיתוח > סין

סין השקיעה רבות בפיתוח כצב"מים. ב-2019 הציגה את הכצב"ם HSU001. הכצב"מים הסינים נועדו בעיקר לשם הנחת מוקשים ימיים ואיתור מוקשים.
הערות שוליים

↑   הכירו את הכצב"ם – מכונת הטרור שהושמדה בידי זרוע הים, באתר צה"ל, 1 בינואר 2024
↑  כצב"מ של תעשייה אווירית השתתף בתרגיל של נאט"ו, באתר "IsraelDefense‏", 18 בספטמבר 2023
↑   הזירה הבאה בגאופוליטיקה העולמית, סרטון בערוץ "לאומנות", באתר יוטיוב (אורך: 21:03)
↑  רס"ן (מיל') מנקי איתן, זרוע הים, סקירה: מערך הפיתוח והייצור של כלי שיט בלתי מאוישים לשימוש צבאי בסין, באתר מערכות, ‏16 בינואר 2022
המתמחה (סרט, 2015)

| --- | --- |

כרזת הסרט בעברית
 בימוי:  ננסי מאיירס
 הופק בידי:  סוזן פארוול  ננסי מאיירס
 תסריט:  ננסי מאיירס
 עריכה:  רוברט לייטון
 שחקנים ראשיים:  אן האת'וויי  רוברט דה נירו  רנה רוסו
 מוזיקה:  תיאודור שפירו
 צילום:  סטפן גולדבלט 
 מדינה:  ארצות הברית
 חברת הפקה:  האחים וורנר 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  15 בספטמבר 2015
 משך הקרנה:  121 דקות
 שפת הסרט:  אנגלית
 סוגה:  סרט קומדיה, מלודרמה 
 מקום התרחשות:  ניו יורק, ברוקלין, סן פרנסיסקו 
 תקציב:  35$ מיליון דולר
 הכנסות:  194.5$ מיליון דולר
 הכנסות באתר מוג'ו:   intern
 www.theinternmovie.com
 דף הסרט ב־IMDb
 
המתמחה (באנגלית: The Intern) הוא סרט קומדיה אמריקאי משנת 2015. הסרט בוים, הופק ונכתב בידי ננסי מאיירס. בסרט מככבים רוברט דה נירו ואן האת'וויי בתפקידים הראשיים. בנוסף משחקים בסרט, רנה רוסו, אנדרס הולם, אנדרו רנלס, אדם דויין, כריסטינה שרר וזאק פרלמן. הסרט יצא לאקרנים ב-25 בספטמבר 2015 על ידי האחים וורנר. הקדימון הראשון לסרט הופץ ב-13 במאי 2015. טריילר נוסף הופץ ב-3 באוגוסט 2015.
עלילה

בן וויטיקר (רוברט דה נירו), אלמן בן 70, לשעבר מנהל בחברת ספרי טלפונים, מנסה להתקבל לתוכנית התמחות לגיל הזהב לאחר שהגיע למסקנה שהוא משועמם מחיי הפנסיה. החברה אליה הוא מנסה להתקבל היא "About to fit" (הולך להתאים), סטארט-אפ אופנה קמעוני אשר גדל בקצב מסחרר. בן נבחר להיות אחד מארבעת המתמחים שהתקבלו לעבודה.
בן מוצמד לעבוד עם המנכ"לית ומקימת החברה, ג'ולס אוסטין (אן האת'וויי). ג'ולס סקפטית בנוגע לעבודה עם בן, ואינה משתפת פעולה עם הציוות. לאט לאט, בן זוכה בחיבתם של עובדי החברה ומצליח למצוא את דרכו לג'ולס. יום אחד, הוא שם לב שהנהג של ג'ולס שותה אלכוהול בזמן העבודה. הוא משכנע את הנהג לעזוב ומסיע את ג'ולס בעצמו לביתה, תפקיד שאימץ בימים שלאחר מכן.
לפני יציאתו לגמלאות, בן עבד בבניין בו החברה ממוקמת. הוא מפתח יחסים רומנטיים עם המעסה של חברה, פיונה (רנה רוסו), והופך למעין דמות אב בשביל העובדים הצעירים. הוא מאוד נאמן לג'ולס, ואף פורץ לבית של אימה, על מנת למחוק אימייל מביך ששלחה אליה בטעות. כמו כן, בן מכיר את המשפחה של ג'ולס. בעלה, מאט (אנדרס הולם), ויתר על הקריירה שלו ונשאר לגדל את בתם, פייג'. הנישואים שלהם חווים קשיים בגלל השעות הארוכות שג'ולס מבלה בעבודה.
בינתיים, ג'ולס נמצאת תחת לחץ לוותר על תפקידה בתור מנכ"לית ולהביא מישהו מבחוץ על מנת שיהיה ניתן להתמודד עם לחץ העבודה יותר טוב. מתוך אמונה שבעזרת שינוי זה תוכל לבלות יותר זמן עם משפחתה, היא מוכנה לשקול את ההצעה. בזמן שהוא מסיע את פייג' הביתה ממסיבה, בן מגלה שמאט מנהל רומן עם אחת האימהות מבית הספר. במהלך נסיעה עסקית משותפת לסן פרנסיסקו, ג'ולס חושפת בפני בן שהיא יודעת על כך.
בניסיון להשיג זמן בשביל לנסות ולתקן את הנישואים שלה, ג'ולס מחליטה לקבל את אחד מהמועמדים למשרת המנכ"ל. כאשר ג'ולס מבקרת בביתו של בן ביום למחרת, הוא מעודד אותה והיא מחליטה לא לוותר על החברה שייסדה ולא לשכור מנכ"ל חיצוני.
צוות השחקנים

רוברט דה נירו - בן וויטיקר
אן האת'וויי - ג'ולס אוסטין
רנה רוסו - פיונה
אנדרס הולם - מאט
אנדרו רנלס - קמרון
אדם דויין - ג'ייסון
זאק פרלמן - דייוויס
פיטר ואק - צוות הפקה
הצלחה וביקורות > הצלחה בקופות

המתמחה גרף 75.8 מיליון דולר בצפון אמריקה, ו-118.3 מיליון ברחבי העולם. בסך הכל הסרט הכניס 194.1$ מיליון, נגד תקציב של 35$ מיליון.
הצלחה וביקורות > ביקורות

המתמחה התקבל בביקורות מעורבות. באתר Rotten Tomatoes, הסרט קיבל רייטינג של 60%, בהתבסס על 159 ביקורות, ועם ממוצע של 5.8/10. באתר Metacritic הסרט קיבל את הציון 51 מתוך 100, בהתבסס על 36 ביקורות.
רימייק הודי

בינואר 2020 נמסר על כוונה להפיק רימייק דובר הינדי, בשיתוף פעולה של החברות "האחים וורנר הודו" ו"אזור אנטרטיינמנט" שמושבה במומביי. נודע שבגרסה ההודית יככבו דיפיקה פדוקון בתפקיד המקביל לאן האת'וויי, ורישי קאפור (אנ') בתפקיד המקביל לרוברט דה נירו.
על פי עדכון מ-5 באפריל 2021, לצידה של פדוקון ישחק כוכב העל ההודי אמיטאב באצ'אן, במקום רישי קאפור שמת באופן פתאומי באפריל 2020. צילומי הסרט יתחילו בנובמבר 2021, והוא עתיד לצאת לקהל הרחב בקיץ 2022. יביים אמיט שארמה (אנ') לפי תסריט מאת אשקאט גילדיאל ומיטש שאה, ויפיקו סוניר קטרפאל, גאוראב בוס, אמיט שארמה ודיפיקה פדוקון. החברות השותפות להפקה הן "האחים וורנר הודו" ו"את'נה אנטרטיינמנט" (ולא "אזור").
הערות שוליים

↑  Trataglione, Nancy (January 27, 2020). Deepika Padukone, Rishi Kapoor To Star In ‘The Intern’ Remake From Warner Bros & India’s Azure. Deadline Hollywood. Retrieved April 5, 2021
↑  Grater, Tom (April 5, 2021). Amitabh Bachchan To Star Alongside Deepika Padukone In ‘The Intern’ Hindi Remake. Deadline Hollywood. Retrieved April 5, 2021
דרכים צדדיות

| --- | --- |

כרזת הסרט
 מבוסס על:  Sideways 
 בימוי:  אלכסנדר פיין 
 הופק בידי:  מייקל לונדון, ג'ורג' פארה
 תסריט:  ג'ים טיילור, אלכסנדר פיין 
 עריכה:  קווין טנט 
 שחקנים ראשיים:  תומאס היידן צ'רץ, וירג'יניה מדסן, סנדרה או, פול ג'יאמטי
 מוזיקה:  רולף קנט
 צילום:  פדון פאפאמיכאל 
 מדינה:  ארצות הברית 
 חברת הפקה:  סרצ'לייט פיקצ'רס 
 חברה מפיצה:  InterCom, נטפליקס, דיסני+ 
 שיטת הפצה:  וידאו על פי דרישה 
 הקרנת בכורה:  ארצות הברית 22 באוקטובר 2004 ישראל 17 בפברואר 2005
 משך הקרנה:  123 דקות
 שפת הסרט:  אנגלית
 סוגה:  קומדיה רומנטית, דרמה קומית, סרט חבר'ה, סרט דרמה 
 מקום התרחשות:  קליפורניה 
 תקציב:  16 מיליון דולר
 הכנסות:  109.5 מיליון דולר
 הכנסות באתר מוג'ו:   sideways
 פרסים:  פרס גלובוס הזהב, איגוד מבקרי הקולנוע של לוס אנג'לס, תא מבקרי הקולנוע של ניו יורק
 אתר רשמי
 דף הסרט ב־IMDb
 
דרכים צדדיות (באנגלית: Sideways) הוא סרט קולנוע אמריקאי מסוג דרמה קומית משנת 2004 בבימויו של אלכסנדר פיין. הסרט היה מועמד לחמישה פרסי אוסקר וזכה בפרס אוסקר לתסריט המעובד הטוב ביותר. כמו כן זכה בשני פרסי גלובוס הזהב.
תקציר העלילה

מיילס (פול ג'יאמטי) וג'ק (תומאס היידן צ'רץ) הם חברים מתקופת הקולג' שיוצאים למסע תענוגות אחרון לפני חתונתו של ג'ק עם בחורה ארמנית אמידה. מיילס הוא גרוש שעדיין מאוהב בגרושתו, סופר מתוסכל, חובב יין ומורה המרגיש שחייו הם בזבוז, לעומתו ג'ק הוא שחקן סדרות טלוויזיה מצליח בעברו וקריין תשדירי פרסומת הולל בהווה.
במהלך המסע מתברר אט אט כי לשניים ציפיות שונות, מיילס מאופק יותר ביחסיו עם נשים ומעדיף לצאת למסע בעקבות היין ולשחק גולף ואילו ג'ק מנסה לשכב עם כל אישה מזדמנת וסוטה תכופות מהתכנון המקורי של המסע. במסעם הם פוגשים שתי בחורות, סטפני (סנדרה או) ומיה (וירג'יניה מדסן), המצטרפות אליהם במסעם, ג'ק וסטפני מתחברים מיד ואילו מיילס ומיה מאופקים יותר ביחסיהם. הטיול המשותף מתפוצץ לאחר שג'ק מסתבך במסכת שקריו וסטפני מגלה שהוא עומד להתחתן אך למרות היפרדות הרביעייה בסיום הסרט מיילס חוזר אל מיה.
פילוסופיה הודית

פילוסופיה הודית היא שם כולל למסורות פילוסופיות שצמחו בעת העתיקה בתת-היבשת ההודית, ושמהן התפתחו הדתות שמקורן בהודו, ביניהן בודהיזם, הינדואיזם וג'ייניזם.
דרשנות

הפילוסופיה ההודית מחולקת לשש אסכולות פילוסופיות מרכזיות, המכונות דרשנות (רבים של דרשה): מיממסה, ודאנטה, סאנקהיה, יוגה, ואיששיקה וניאיה.
האסכולות האלו החלו לצמוח באלף הראשון לפנה״ס, והותירו אחריהן דיונים פילוסופיים מקיפים על אונטולוגיה (מטאפיזיקה, ברהמן-אטמן-שונייטא-אנאטה), אמצעי הכרה אמינים (אפיסטמולוגיה, פראמנה), תורת הערך (אקסיולוגיה, אתיקה ואסתטיקה) ותחומים נוספים. כל שש האסכולות המרכזיות מקבלות את סמכות כתבי הוודות, אך הן חלוקות בעמדותיהן הפילוסופיות השונות.
סאנקהיה

סאנְקְהְיַה היא העתיקה ביותר מבין המערכות הפילוסופיות האורתודוקסיות בהינדואיזם. סאנקהיה טוענת כי כל דבר במציאות מורכב מפורושה (עצמי או נשמה) ופארקרטי (חומר, אנרגיה, גורם יוצר).
פארקרטי הוא בעל שלוש תכונות: יציבות (סאטווה), פעילות (ראג'אס), ועמימות (טאמאס), הידועות כשלושת הגונות, או האיכויות. בגלל היחסים בין הנשמה לבין איכויות אלה, חוסר-איזון באיכויות גורם לעולם להתפתח. כאשר מבינים שהנשמה והאיכויות שונות זו מזו מתרחש שחרור.
סאנקהיה היא פילוסופיה דואליסטית, אבל יש הבדלים בינה לבין סוגים אחרים של דואליזם. במערב, דואליזם הוא בין השכל והגוף, ואילו בסאנקהיה הוא בין העצמי והחומר. המושג של עצמי דומה במידה מסוימת למושג המערבי של שכל. הסאנקהיה לא הייתה קשורה לדת במקורה, אך יחד עם היוגה היא התפתחה לכיוון זה.
מושג הזמן במחשבה ההודית

הפילוסופיה ההודית מתייחסת למושגי הזמן באופן רחב יותר מאשר האופן בו הם נתפסים בחברה המערבית:
יחידת הזמן הקטנה ביותר היא הזמן שלוקח לגל תודעה לחלוף (בהאוואנגה) מדובר על חלקיק שנייה.
יחידת הזמן הבאה היא מחזור נשימה ונשיפה.
יחידות הזמן של שנייה, דקה, שעה, יממה, שבוע, חודש ושנה משמשות בהודו בצורה דומה לדרך בה הן משמשות בשאר העולם.
גלגל החיים הוא לידה עד מוות ולידה מחדש, אורכו אינו קבוע.
היוגה (yuga) משמשת במובן עידן, כלומר תקופה של אלפי שנים הנשלטת על ידי אל אחד.
מאהאיוגה (יוגה גדולה) היא ארבעה עידנים, (ארבע יוגות).
מאנוואנטארה היא תקופה של שבעים ושתיים מאהאיוגות, בסוף כל מאנוואנטארה העולם נשטף במבול.
קאלפה היא פרק זמן של ארבע עשרה מאנוואנטארות, מוערכת בארבעה מיליארד שנים. בסוף הקאלפה העולם חוזר למצב תוהו ובוהו.
פראלאיה פרק זמן של ארבע עשרה מאנוואנטארות נוספות בו העולם נשאר במצב תוהו ובוהו.
קאלפה אחת ופראלאיה אחת הן יום ולילה אחד של האל הבורא ברהמה.
גם לבראהמה יש מחזור חיים, בגיל מאה שנות בראהמה הוא מת, יש המתנה של מאה שנות בראהמה ואז הוא נולד מחדש.
ראו גם

קארמה
מוקשה
ברהמן
דהרמה
לקריאה נוספת

שלמה בידרמן, ‏פילוסופיה הודית: קווי יסוד, סדרת אוניברסיטה משודרת, בהוצאת משרד הביטחון – ההוצאה לאור
פני צלקת (סרט, 1932)

| --- | --- |

כרזת הסרט "פני צלקת"
 מבוסס על:  רומן מאת ארמיטאג טרייל
 בימוי:  הווארד הוקס, ריצ'רד רוסון 
 הופק בידי:  הווארד יוז
 תסריט:  בן הכט, ויליאם רילי ברנט, סטון מילר, הווארד הוקס, ג'ון לי מהין, פרסי הית' 
 עריכה:  אדוארד קורטיס 
 שחקנים ראשיים:  פול מוני ג'ורג' ראפט אן דבוראק קארן מורלי בוריס קרלוף
 מוזיקה:  Shelton Brooks 
 צילום:  לי גראמס ל.וו. או'קוניל
 מדינה:  ארצות הברית 
 חברת הפקה:  The Caddo Company
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  9 באפריל 1932
 משך הקרנה:  93 דק' 
 שפת הסרט:  אנגלית איטלקית
 סוגה:  סרט דרמה, סרט פעולה, סרט פשע, סרט מבוסס יצירה ספרותית 
 מקום התרחשות:  שיקגו 
 הכנסות באתר מוג'ו:   scarface32
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
פני צלקת (באנגלית: Scarface) הוא סרט מאפיה (או סרט גנגסטרים) אמריקאי משנת 1932, בהפקתו של הווארד יוז, בכיכובו של פול מוני ובבימויו של הווארד הוקס. התסריט נכתב על ידי בן הכט, על פי רומן משנת 1929 מאת ארמיטאג טרייל. סרט זה הוא אחד מבין קומץ סרטי פשע שנעשו לפני כניסתו לתוקף של קוד הייז.
עלילת הסרט עוסקת במלחמת כנופיות יריבות על השליטה בעיר שיקגו, ועל ניסיונות המשטרה למגר את הפשיעה.
סרט זה היה הבסיס לסרטו של בריאן דה פלמה משנת 1983 בכיכובו של אל פצ'ינו – "פני צלקת".